|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **AK. ΕΤΩΝ 2024-2025, 2025-2026 και 2026-2027** | | | | | |
| **ΤΜΗΜΑ ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ** | | | | | |
| **Υπεύθυνος Πρακτικής Άσκησης Τμήματος:** | | | *Βιδάλης Λ. Κοσμάς, Καθηγητής* | | |
| **Email:** | *kvidalis@upatras.gr* | | | |  |
|  | |  | | | **28 Απριλίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***.

Στο πλαίσιο αυτού **48** φοιτητές/τριες που βρίσκονται**8ο και μεγαλύτερο εξάμηνο σπουδών**και έχουν δικαίωμα να πραγματοποιήσουν πρακτική άσκηση*,* θα έχουν τη δυνατότητα να εργαστούν με πλήρες ωράριο και υποχρεώσεις **σε Ιδιωτικούς ή Δημόσιους Φορείς Απασχόλησης**, σε θέσεις σχετικές με το αντικείμενο του Τμήματοςσε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **δύο (2) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | **01-07-2025** |
| **Ημερομηνία λήξης περιόδου Πρακτικής Άσκησης:** | **31-08-2025** |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **28/04/2025 έως 08/05/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Βιδάλης Λ. Κοσμάς, Καθηγητής (Υπεύθυνος Πρακτικής Άσκησης) (Πρόεδρος)
2. Μουτόπουλος Δημήτριος, Καθηγητής (Γραμματέας)
3. Πούλος Κωνσταντίνος., Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **28/04/2025** | Δημοσιοποίηση ανακοίνωσης |
| **08/05/2025** | Λήξη προθεσμίας υποβολής αίτησης συμμετοχής |
| **12/05/2025** | Δημοσιοποίηση των επιλεχθέντων υποψηφίων φοιτητριών/ών |
| **01/07/2025** | Έναρξη Περιόδου Προγράμματος Πρακτικής Άσκησης |
| **31/08/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος Αλιείας & Υδατοκαλλιεργειών [asfasecr@upatras.gr](mailto:asfasecr@upatras.gr) και θέμα «Αίτηση για την Πρακτική Άσκηση» :

1. **Αίτηση Συμμετοχής Φοιτητή** στην Πρακτική Άσκηση

(Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: <http://www.asfa.upatras/>

1. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

1 .Αριθμός μαθημάτων που έχει εξεταστεί επιτυχώς ο φοιτητής με την ολοκλήρωση της

επαναληπτικής περιόδου του Σεπτεμβρίου (Α)

2. Συνολικός Αριθμός μαθημάτων για τη λήψη Πτυχίου (Β)

3. Μέσος όρος Βαθμολογίας των μαθημάτων που έχει εξεταστεί επιτυχώς (Γ)

4. Μέγιστος Μέσος όρος Βαθμολογίας που μπορεί να επιτευχθεί (Δ)

**Συντελεστής κατάταξης = (Α/Β Χ 100) Χ 0,5 + (Γ/Δ Χ 100) Χ 0,5**

Με την υλοποίηση του αλγόριθμου: (Α\*100/Β)\*0.5+(Γ\*100/Δ)\*0.5 αποδίδεται σε κάθε

φοιτητή ένας αριθμός στην κλίμακα 0-100 που αντιπροσωπεύει και την τελική του

κατάταξη μεταξύ των συναδέλφων του.

Κριτήρια Ισοβαθμίας:

Σε περίπτωση ισοβαθμίας φοιτητών στο όριο των επιλεγμένων ατόμων, τα κριτήριο επιλογής είναι κατά σειρά εφαρμογής :

1. Σε περίπτωση ισοβαθμίας υπερισχύει ο φοιτητής, που εμφανίζει μεγαλύτερο αριθμό

Γ (υψηλότερος Μέσος Όρος Βαθμολογίας που έχει επιτευχθεί),

2. σε περίπτωση εκ νέου ισοβαθμίας υπερισχύει αυτός που εμφανίζει μεγαλύτερο

αριθμό Α (Τα περισσότερα Μαθήματα που έχει εξεταστεί επιτυχώς )

3. και σε εκ νέου ισοβαθμία γίνεται κλήρωση ενώπιον της Τριμελούς Επιτροπής

Πρακτικής Άσκησης παρουσία των ισοβαθμησάντων.

Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος Αλιείας & Υδατοκαλλιεργειών (<http://www.asfa.upatras> ), οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος Αλιείας & Υδατοκαλλιεργειών [asfasecr@upatras.gr](mailto:asfasecr@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: <http://www.asfa.upatras/>
* και θα τοιχοκολληθεί στη Γραμματεία του Τμήματος

**Ο Υπεύθυνος Πρακτικής Άσκησης**του Τμήματος Αλιείας & Υδατοκαλλιεργειών

Κ.Λ. Βιδάλης,

Καθηγητής